Oficiālais Vēstnesis L 190 , 04/07/1998 Lpp. 0081 - 0085



Komisijas Lēmums (1998. gada 30. jūnijs), ar ko nosaka īpašus nosacījumus, kuri regulē Maldīvijas izcelsmes zvejniecības un akvakultūras produktu importu (izziņots ar dokumenta numuru C(1998) 1857) (Dokuments attiecas uz EEZ) (98/424/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1991. gada 22. jūlija Direktīvu 91/493/EEK, ar ko nosaka higiēnas prasības attiecībā uz zvejniecības produktu ražošanu un laišanu tirgū [1], kurā jaunākie grozījumi izdarīti ar Austrijas, Somijas un Zviedrijas Pievienošanās aktu, un jo īpaši tās 11. pantu, tā kā Komisijas eksperts ir bijis pārbaudes vizītē Maldīvijā, lai pārbaudītu apstākļus, kādos zvejniecības produkti tiek ražoti, uzglabāti un nosūtīti uz Kopienu; tā kā Maldīvijas tiesību aktu noteikumi par zvejniecības produktu veterināro ekspertīzi un uzraudzību var tikt uzskatīti par līdzvērtīgiem tiem, kas noteikti Direktīvā 91/493/EEK; tā kā Veselības ministrijas Veselības aizsardzības departaments (DPH) Maldīvijā spēj efektīvi pārbaudīt spēkā esošo likumu piemērošanu; tā kā procedūrā, lai iegūtu Direktīvas 91/493/EEK 11. panta 4. punkta a) apakšpunktā minēto veselības sertifikātu, jānorāda arī sertifikāta paraugs, minimālās prasības attiecībā uz valodu(-ām), kurā(-s) tam jābūt izstrādātam, un tā parakstīšanai pilnvarotās personas pakāpe; tā kā, ievērojot Direktīvas 91/493/EEK 11. panta 4. punkta b) apakšpunktu, zvejniecības produktu iepakojumiem jāuzliek marķējums, norādot trešās valsts nosaukumu un izcelsmes uzņēmuma, zivju pārstrādes kuģa, saldētavas vai saldētājkuģa apstiprinājuma/reģistrācijas numuru; tā kā, ievērojot Direktīvas 91/493/EEK 11. panta 4. punkta c) apakšpunktu, ir jāsastāda apstiprinātu uzņēmumu, zivju pārstrādes kuģu vai saldētavu saraksts; tā kā ir jāsastāda reģistrētu zivju pārstrādes kuģu saraksts Padomes Direktīvas 92/48/EEK [2] izpratnē; tā kā šis saraksts jāsastāda, pamatojoties uz DPH ziņojumu Komisijai; tā kā tādēļ DPH jānodrošina atbilstība noteikumiem, kas izklāstīti Direktīvas 91/493/EEK 11. panta 4. punktā; tā kā DPH ir nodrošinājis oficiālas garantijas attiecībā uz atbilstību noteikumiem, kuri izklāstīti Direktīvas 91/493/EEK pielikuma V nodaļā, un attiecībā uz prasību izpildīšanu, kuras ir līdzvērtīgas šajā direktīvā noteiktajām par uzņēmumu, zivju pārstrādes kuģu, saldētavu vai saldētājkuģu apstiprināšanu vai reģistrāciju; tā kā šajā lēmumā paredzētie pasākumi ir saskaņā ar Pastāvīgās veterinārijas komitejas atzinumu, IR PIEŅĒMUSI ŠO LĒMUMU. 1. pants Veselības ministrijas Veselības aizsardzības departaments ir kompetentā iestāde Maldīvijā, kura pārbauda un apliecina zvejniecības un akvakultūras produktu atbilstību Direktīvas 91/493/EEK prasībām. 2. pants Maldīvijas izcelsmes zvejniecības un akvakultūras produktiem jāatbilst šādiem nosacījumiem: 1. Katram sūtījumam jāpievieno numurēts veselības sertifikāta oriģināls, kas saskaņā ar paraugu A pielikumā ir uz vienas lapas pienācīgi aizpildīts, parakstīts un datēts. 2. Produktiem jābūt no apstiprinātiem uzņēmumiem, zivju pārstrādes kuģiem, saldētavām vai reģistrētiem saldētājkuģiem, kas uzskaitīti B pielikumā. 3. Uz visiem iepakojumiem, izņemot nefasētus un konservētas pārtikas ražošanai paredzētus saldētus zvejniecības produktus, jābūt uzrakstam "MALDIVES" un izcelsmes uzņēmuma, zivju pārstrādes kuģa, saldētavas vai saldētājkuģa apstiprinājuma/reģistrācijas numuram neizdzēšamā drukā. 3. pants 1. Sertifikāti, kas minēti 2. panta 1. punktā, jāsastāda vismaz vienā tās dalībvalsts oficiālajā valodā, kur veiktas pārbaudes. 2. Uz sertifikātiem jābūt norādītam DPH pārstāvja vārdam, amatam un parakstam, kā arī oficiālajam zīmogam, kura krāsa atšķiras no citu vīzu krāsas. 4. pants Šis lēmums ir adresēts dalībvalstīm. Briselē, 1998. gada 30. jūnijā Komisijas vārdā — Komisijas loceklis Franz Fischler [1] OV L 268, 24.9.1991., 15. lpp. [2] OV L 187, 7.7.1992., 41. lpp. -------------------------------------------------- A PIELIKUMS +++++ TIFF +++++ +++++ TIFF +++++ -------------------------------------------------- B PIELIKUMS APSTIPRINĀTO UZŅĒMUMU SARAKSTS Numurs | Nosaukums | Adrese | MDV 001 | Maldives Industrial Fisheries Company Ltd (MIFCO) | Felivaru | --------------------------------------------------